faunakriminalitet
Faunakriminalitet er kriminalitet, der består af overtrædelse af love og forskrifter vedtaget for at beskytte dyrelivet.
Eksempler på faunakriminalitet er ulovlig jagt, fangst og plyndring af reder samt ulovligt salg og smugling af fredede dyr. Faunakriminalitet kan også være brug af giftmidler for at dræbe fredede rovfugle eller rovdyr, der bliver opfattet som en trussel mod husdyr eller mennesker.